2021Toimintakertomus

**PALSTATOIMIKUNTA**

Yleistä

Palstatoimikuntaan on kuulunut kahdeksan jäsentä: puheenjohtaja, rekisteri Pirkko Lamminpää, varapuheenjohtaja Anne-May Andersson, (alkuvuoden), sihteeri Päivi Korpiala, tiedottaja ja rekisteri Helena Grönlund, Rakennus- ja teknisvastaava Teemu Björckbacka, Keijo Teräväinen ja loppuvuodesta mukaan tuli myös Ersan Erel, taloudenhoitaja, rakennus-teknisvastaava Markus Sohlström ja Tuula Halmirinne. Palstatoimikunta on huolehtinut Uutelan viljelyalueen toimivuudesta viljelijöiden, Helsingin kaupungin Ympäristötoimialan asiantuntijoiden sekä Opistolaisyhdistyksen hallitusjäsenten kanssa yhteistyössä.

Toiminta ja toiminnan valvominen on perustunut alueen vuokrasopimuksen ja Opistolaisyhdistyksen palstatoimikunnan sääntöihin ja ohjeistukseen sekä vuoden 2021 toimintasuunnitelmaan.

Tiedottaminen ja opastus
Tiedotusmenetelmiä on ollut vuosittainen kevätkirje viljelijöille, se lähetettiin sähköpostitse kaikille jotka olivat sen ilmoittaneet ja muille postitse kirjeenä. Sekä HTO ry:n ja palstatoimikunnan koti- ja Facebook -sivut, viljelijöiden omat Facebook -sivut, palstaviljelyalueen ilmoitustaulut, kirjeet ja suulliset keskustelut viljelijöiden kanssa. Palstaviljelijöiden perinteinen tiedotustilaisuus ja kevättapaaminen jäi tänä vuonna toteutumatta koronarajoitusten vuoksi. Talkoiden ja hyvien tiedotteiden avulla pyrittiin tiedottamaan asioista ja tapahtumista.

Toiminta

Kesän 2021 aikana koko viljelyaluetta hoidettiin etupäässä talkoilla, joita tänä vuonna oli kaksi kertaa. Talkootöissä on ollut noin 60 viljelijää, sillä korona myös rajoitti talkoihin osallistumista. Alueen siltoja ja rakennuksia huollettiin sekä ruohoniittyjä leikattiin kesäajan. Vieraslajitalkoita ei ollut tänä vuonna alueella, mutta monet viljelijät kiitettävästi keräsivät palstan reuna-alueilta jättibalsamia.

Viljelijöitä opastettiin omaa palstaa ympäröivien polkujen ja ojien hoidossa sekä jäteasioissa. Keskialueen lahopuuaitaa jatkettiin talkoiden yhteydessä, jonka toivotaan auttavan jätelavojen tarpeeseen. Uudet viljelijät opastettiin kirjallisin ja suullisin ohjein palstavuokrauksen yhteydessä. Uusilta viljelijöiltä otettiin myös kuittaus palstan vastaanottamisesta, jotka toimitettiin rekisterinpitäjälle.

Elokuussa 2021 toteutettiin ensimmäinen palstakävely biologi Leena Luodon opastuksella, mukana oli 16 viljelijää. Esille tuli runsaasti asioita maaperästä, lannoituksesta, kalkituksesta ym. Palsta-alueella kierrettäessä huomattiin, että alueella on runsaasti kultapiiskuja, joita kehotettiin leikkaamaan/katkaisemaan kukinnot pois syksyllä, jotta ei leviä enempää.

Uutelan hoitosuunnitelman mukaista palsta-alueen ympäristön siistimistä tehtiin kaupungin toimesta keväällä 2021 ja vielä myöhemmin syksyllä palsta-alueen eteläpäässä.

Kesän 2020 aikana meillä oli isot ongelmat vedenjakelussa. Siirryttäessä kaupungin veteen, esille tuli ongelmia kaupungin puolelta, jossa oli rikkoutuneita osia ja näin ollen kuuman kesän keskellä, veden tulo oli lähes poikki muutaman viikon. Oman kaivon vedellä saatiin jonkin verran kasteltua, mutta vedentuloaikoja jouduttiin runsaasti rajoittamaan.

Palstatoimikunta kokoontui seitsemän kertaa. Alueen vuokrasopimuksen mukaisia valvontakierroksia tehtiin kaksi kertaa, toinen heti kesäkuun alussa ja toinen heinäkuun puolessa välissä. Hoitamattomista palstoista lähetettiin huomautuskirjeitä 17 kappaletta ja heinäkuun tarkastuksen jälkeen irtisanottiin 4 palstaa. Muitakin palstakierroksia tehtiin kesän aikana useita, tarkistettu numeroimattomat palstat sekä kartoitettu vieraslajitilannetta. Palstamaksu oli 70,00 €.